stanford-oval/wikipedia huggingface dataset:
משוואת קושי-אוילר
שיטת פתרון המשוואה ההומוגנית

משוואת אוילר ההומוגנית שקולה למשוואה ליניארית עם מקדמים קבועים. פתרון של משוואה ליניארית עם מקדמים קבועים הוא אקספוננט ולכן גם פתרון המשוואה הנ"ל לפי t הוא אקספוננט:  y(t)={e}^{rt}. אם נחזור למשתנה x, נקבל:  y(x)={x}^{r}. לכן, הפתרון של משוואת אוילר נתון על ידי חזקה של x.
לאור עובדה זו, בדרך כלל אין שימוש בפועל בשיטה של מעבר למשוואה ליניארית. אלא, מנחשים פתרון מהצורה הנ"ל, ומוצאים את r שיקיים אותו. אם נחזור לדוגמה של משוואה מסדר 2 כלעיל, ננחש פתרון מהצורה הבאה:  y={x}^{r},\quad y'=r{x}^{r-1},\quad y''=r(r-1){x}^{r-2}.
על ידי הצבה:
{x}^{2}\cdot r(r-1){x}^{r-2}+{a}_{1}x\cdot r{x}^{r-1}+{a}_{0}{x}^{r}=0
כלומר
{x}^{r}\cdot [r(r-1)+{a}_{1}r+{a}_{0}]=0.
זה גורר שבהכרח מתאפס הפולינום לפי r:  r(r-1)+{a}_{1}r+{a}_{0}=0. פולינום זה נקרא המשוואה האינדיציאלית של המד"ר. פתרון המשוואה יביא אל הפתרון הכללי של המשוואה הדיפרנציאלית המקורית.
שיטת פתרון המשוואה ההומוגנית > דוגמה

כעת נפתור את המשוואה שהובאה בדוגמה 1 לעיל:  {x}^{2}{y}''+2xy'-2y=0.
המשוואה האינדיציאלית היא  r(r-1)+2r-2=(r-1)(r+2) ששורשיה הם  r=1,-2. לכן, הפתרונות הבלתי-תלויים למשוואה הם  y(x)={\frac {1}{{x}^{2}}} וגם  y(x)=x, כנאמר לעיל.
שיטת פתרון המשוואה ההומוגנית > סוגי פתרונות אפשריים

השורשים של המשוואה האינדיציאלית יכולים להתחלק לכמה סוגים:
שורש ממשי עם ריבוי - לכל שורש  r המופיע בריבוי  m במשוואה האינדיציאלית, הפתרונות הם:  {x}^{r},{x}^{r}\ln(x),...,{x}^{r}{\ln }^{m-1}x.
שורש מרוכב - אם  a+bi הוא שורש, אז גם  a-bi הוא שורש, והפתרון עבורם נתון על ידי:  {x}^{a}\cos(b\cdot \ln(x)),\quad {x}^{a}\sin(b\cdot \ln(x))
שורש מרוכב עם ריבוי - אם  a+bi הוא שורש מרוכב עם ריבוי m, אזי הפתרונות הם:  {x}^{a}\cos(b\cdot \ln(x)),{x}^{a}\sin(b\cdot \ln(x)),...,{\ln }^{m-1}(x)\cdot {x}^{a}\cos(b\cdot \ln(x)),{ln}^{m-1}(x)\cdot {x}^{a}\sin(b\cdot \ln(x))
שיטת פתרון המשוואה הלא הומוגנית

כמו בכל משוואה ליניארית, גם כאן הפתרון למשוואה הלא הומוגנית הוא פתרון ההומוגנית ועוד פתרון פרטי של הלא הומוגנית. לכן, פתרון בעיה זו מתחלק לשני שלבים: ראשית, יש למצוא את הפתרון למשוואה ההומוגנית, בשיטה שתוארה לעיל. שנית, יש למצוא פתרון פרטי אחד למשוואה הלא הומוגנית. במציאת פתרון כזה נעסוק כעת.
תהי המשוואה:
 {x}^{n}{y}^{(n)}+{a}_{n-1}{x}^{n-1}{y}^{(n-1)}+...{a}_{0}{y}=f(x)
ונניח שכבר מצאנו את הפתרון להומוגנית. מה שנכון עבור משוואות דיפרנציאליות ליניאריות, נכון אנלוגית גם כאן. בצורה הכללית ביותר, אם
f(x)={x}^{a}[{c}_{11}+{c}_{12}\ln(x)...+{c}_{1p}{\ln }^{p-1}(x)]\sin(b\cdot \ln(x))+{x}^{a}[{c}_{21}+{c}_{22}\ln(x)...+{c}_{2p}{\ln }^{p-1}(x)]\cos(b\cdot \ln(x))
ואם  a+bi הוא שורש של המשוואה האינדיציאלית מסדר m, אז הפתרונות הם:
{x}^{a}{ln}^{m+k}(x)sin(b\cdot \ln(x)),{x}^{a}{ln}^{m+k}(x)cos(b\cdot ln(x))\quad ,k=1,...,p
נווה רבין

| --- | --- |

 מידע
 עיר:  אור יהודה
 תאריך ייסוד:  שנות ה-90 של המאה ה-20
 על שם:  יצחק רבין, ראש ממשלת ישראל לשעבר
 קואורדינטות:  32°01′37″N 34°52′12″E﻿ / ﻿32.026861111111°N 34.870055555556°E﻿ / 32.026861111111; 34.870055555556
  מפת מיקום  מפה דינמית   (למפת גוש דן מוגדלת) נווה רבין(למפת גוש דן רגילה) נווה רבין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נווה רבין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נווה רבין  he נווה רביןhe נווה רביןמפת __ אור יהודה (in English: Or Yehuda) [‌גוש דן וסביבותיו‌]מצפון: __ רמת גן (in English: Ramat Gan), __ מחנה דורי (in English: Tel HaShomer Base), __ קריית אונו (in English: Kiryat Ono) ממזרח: __ יהוד-מונוסון (in English: Yehud-Monosson) מדרום: __ נמל התעופה בן-גוריון (in English: Ben Gurion Airport), __ מועצה אזורית שדות דן (in English: Sdot Dan Regional Council) ממערב: __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
נווה רבין היא אחת משתי השכונות המודרניות באור יהודה (חלק מבקעת אונו). השכונה נבנתה כשבמרכזה "פארק רבין", וסביבו שני מעגלי בניינים השוכנים ברחובות "צפריר" ו"ניצן". במעגל הפנימי נמצאים כיום 8 בניינים ושלושה בניינים במעגל חיצוני. במעגל החיצוני שכונת בתים פרטיים, בניינים משותפים נוספים ושכונת "אוריון". בשכונה נמצאים מוסדות חינוך הכוללים גנים (צבר וברוש) ובית הספר היסודי על שם אהוד מנור.
השכונה תוכננה על ידי האדריכל גרשון צפור.
ב־2013 נבנה פרויקט "אוריון" הכולל 6 בניינים פנימיים ועוד 5 בניינים מדורגים. בהמשך נבנה מרכז קניות MINI בחזית הפארק. כיום נבנה פרויקט "אוריון 2" הכולל 3 בניינים לצדי מתחם הקניות MINI.
מיקום

השכונה שוכנת בסמוך לכביש 412 מדרום,  נווה מונוסון ממזרח, וכביש 461 מצפון.
היסטוריה

השכונה הוקמה החל משנות ה-90 לאחר הפשרת קרקעות חקלאיות ומכירתן בצורת מדורגת בעסקאות "קומבינציה" מול הקבלנים.
בשלב א' נבנו 4 בניינים ראשונים ברחוב צפריר אשר יועדו לאוכלוסיית אור יהודה לשיכון זוגות צעירים. בשלב ב' נבנו זוג הבניינים ניצן 4 וניצן 6 על ידי חברת "בוני התיכון" וכן זוג הבניינים ניצן 12 וניצן 14 – אלו שווקו תחת השם "נווה הוד" כתת-שכונה בנווה רבין. כל אלה נושקים לפארק המרכזי במעגל הפנימי של המבנים בשכונה. במקביל החלה בנייה של מספר בניינים במעגל החיצוני של השכונה, בסמוך לנווה מונוסון.
בשנת תשס"ז הוקם בית הספר היסודי אהוד מנור, ובסמוך לו גני ילדים, בית הכנסת השכונתי ומגרש ספורט.
במהלך שנת 2010 נסללה יציאה ישירה אל כביש 412 לכיוון יהוד וראשון לציון.
משחקי סימולציית כלי רכב

שחקן משחק במשחק סימולציית מרוצי מכוניות
משחקי סימולציית כלי רכב (באנגלית: Vehicle simulation games) הם ז'אנר של משחקי וידאו שמטרתו לדמות את חוויית ההפעלה של כלי רכב שונים, כולל מכוניות, משאיות, רכבות, מטוסים, כלי שיט, חלליות, כלי רכב צבאיים ומגוון רחב של כלי רכב אחרים.
המשחקים מספקים סימולציות ריאליסטיות המתרחשות בסביבות וירטואליות. במשחקים הללו השחקן נוהג/מטיס את כלי הרכב מנקודת המבט של הנהג/טייס, כאשר בחלקים מהמשחקים בז'אנר השחקן צריך בנוסף לכך גם לנצח במירוץ או להילחם בכלי רכב אחרים.
היסטוריה

הז'אנר התפתח במקור במהלך שנות ה-70 כאשר יצאו לשווקים משחקי ארקייד ומשחקים למחשב הביתי כמו "Night Driver" שיצא ב-1976, והמשחק "FS1 Flight Simulator" שיצא ב-1979. הז'אנר זכה לפופולריות רבה בשנות השמונים ובשנות התשעים בעיקר בזכות סדרת המשחקים "Test Drive", סדרת המשחקים "פלייט סימולטור" של מיקרוסופט וסדרת המשחקים "גראן טוריסמו".
כאשר הגרפיקה התלת־ממדית השתפרה באופן ניכר במהלך שנות ה-90 ובתחילת העשור הראשון של המאה ה-21 הדבר השפיע רבות על משחקי סימולציית כלי הרכב, כאשר המפתחים הצליחו ליצור חוויות מציאותיות לשחקנים מבחינה ויזואלית. כמה ממשחקי סמולציית כלי הרכב הבולטים ביותר שיצאו באותה התקופה היו המשחקים סדרת משחקי "Need for Speed" וסדרת משחקי "Microsoft Train Simulator".
בעקבות העלייה בפופולריות של משחקי וידאו מרובי המשתתפים בעשור הראשון והשני של המאה ה-21 כמות גדולה בהרבה של שחקנים החלו לשחק במשחקי סימולציית כלי רכב, והחלו להתחרות בשחקנים האחרים במרוצים וירטואליים ובקרבות אוויר וירטואליים.
תת-ז'אנרים > משחקי סימולציות טיסה

משחקי סימולציית טיסות אזרחיות - המשחקים FlightGear ו-Microsoft Flight Simulator הם מהמשחקים הפופולריים ביותר מהסוג הזה. למרות שלעיתים רבות המטרה במשחקים הללו היא רק החוויה שבהטסת מטוס אזרחי, לעיתים רבות צריכים להשלים גם משימות שונות כמו הטסת מטוס אזרחי בלילה, או טיסה בתנאי מזג אוויר קשים. אחד האתגרים הקשים ביותר במשחקים הללו הוא הנחתת מטוסים, ובמיוחד כאשר צריכים לעשות זאת בתנאי מזג אוויר קשים.
משחקי סימולציית טיסות צבאיות - משחקים מתמקדים לרוב בסימולציית טיסות קרב, ובהם צריכים לרוב לבצע בהצלחה משימות שונות, כולל הפלת מטוסי אויב והשמדת מתקנים קרקעיים של האויב. אחד מהפיצ'רים הייחודיים במשחקים הללו הוא היכולת לצפות במטרות בקרקע מבעוד מועד והיכלות לעקוב אחר הטיל לאחר שהוא משוגר אל המטרה מנקודת מבט של הטיל. במשחקים הללו לעיתים רבות השחקן צריך להשלים מטרות רבות.
סימולציה של טיס בכלי טיס מעולם הפנטזיה - משחקים נדירים למדיי בהם ניתן לטוס על שטיחים מעופפים, דרקונים, מטאטא קסמים, וכדומה.
תת-ז'אנרים > סימולציות מרוצים

משחקים מהסוג הזה כוללים הן משחקים ריאליסטיים המדמים תחרויות ספורט מוטורי בולטות כמו נאסקאר, אינדיקאר(אנ'), פורמולה 1, אליפות העולם בראלי במגוון מסלולים, וכמו גם משחקי מרוצים פחות מציאותיים בסגנון של משחקי ארקייד כמו משחקי ניד פור ספיד או משחקי מרוצי קארטינג כמו מריו קארט 8 בהם רמת הקושי אינה גבוהה.
תת-ז'אנרים > משחקי סימולציית נהיגה במשאיות

משחקים בהם צריכים להוביל מטענים שונים באמצעות משאיות ליעדים שונים. במשחקים הללו לעיתים רבות השחקנים צריכים להתחשב באתגרים לוגיסטיים ושיקולים כלכליים שונים.
משחקים בולטים מהסוג הזה כוללים את סדרת משחקי 18 גלגלי פלדה וסדרת משחקי Truck Simulator.
תת-ז'אנרים > משחקי סימולציית נהיגה ברכבות וחשמליות

במשחקי בהם השחקן משחק בתפקיד נהג רכבת או חשמלית עליו מוטלים תפקידים שונים בהתאם למטרות המשחק והתרחישים השונים שמתרחשים במהלך המשחק. השחקנים עשויים לשלוט במשחק בסוגים שונים של רכבות, כולל קטרי קיטור ורכבות חשמליות מודרניים, ולנסוע באזורים מגוונים. בחלק מהמשחקים הללו צריכים לאסוף ולהוריד נוסעים בתחנות שונות לאורך מסלול הנסיעה תוך שצריך להקפיד לעמוד בלוחות הזמנים. במשחקים אחרים צריכים להעביר מטענים שונים ביעילות ובבטחה ליעדים שונים.
תת-ז'אנרים > סימולציית טיסות חלל

במשחקים מהסוג הזה מתמקדים לרוב בסימולציית טיסות קרב בחלל, ובחקר של גלקסיות לא מוכרות בחלל החיצון.
תת-ז'אנרים > סימולטורים של סירות

משחקים מהסוג הזה כוללים מגוון רחב של משחקי וידאו המדמים את חוויית השיט בכלי שיט כמו סירות מנוע, אופנועי ים, צוללות וספינות מלחמה. המשחקים הפופולרים ביותר מהסוג הזה הם משחקי סימולציה של סירות מנוע ואופנועי ים המתמקדים בדרך כלל במרוצים במהירות גבוהה. סימולציות של שייט בסירות מפרש פחות נפוצות בשל המורכבות הכרוכה בשליטה בסירות מפרש. משחקי סימולציית צוללות מתרכזים לעיתים רבות בפעילויות כמו שיגור של טורפדו, ומשחקי סימולציה של ספינות מלחמה מדמים לוחמה ימית הכוללת ציים שלמים.
תת-ז'אנרים > סימולטורים של כלי רכב באתרי בנייה

במשחקים מהסוג הזה השחקנים שולטים במגוון רחב של כלי רכב, כולל מנופים, מחפרים ויעים אופניים, המאפשרים לשחקנים לקחת חלק בפרויקטים שונים של בנייה, הריסת מבנים, וכמו גם לחפור בורות תעלות.
תת-ז'אנרים > סימולטורים של כלי רכב חקלאיים

משחקים מהסוג הזה מספקים לשחקנים את ההזדמנות לעסוק בהיבטים שונים של ניהול חווה. במשחקים הללו השחקנים משתמשים בעיקר בכלי רכב כמו טרקטורים, קומבייניים ועגלות על מנת לבצע משימות כמו עיבוד שטחים אדמה, זריעה, השקיה ודישון.
תת-ז'אנרים > סימולטורים של טנקים

משחקים בהם השחקנים שולטים בטנקים משוריינים ומעורבים בקרבות אינטנסיביים ולוחמה אסטרטגית בשטחי קרב וירטואליים.
ראו גם

סימולטור נהיגה
הערות שוליים

↑  "Juggernaut". CRASH. Newsfield Publications Ltd (19): 118. באוגוסט 1985. {{cite journal}}:  (עזרה)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
המשחק Microsoft Flight Simulator מתמקד אך ורק בחוויית הטסת מטוס, בניגוד למשחקי כלי רכב אחרים בהם ישנם משימות ומטרות שונות.
משחק סימולציית הרכבת "OpenBVE"(אנ')
נובויוקי אבה

זהו שם יפני; שם המשפחה הוא .
נוֹבּוּיוּקִי אַבֶּה (ביפנית: 阿部 信行;‏ 24 בנובמבר 1875–7 בספטמבר 1953) היה גנרל בצבא יפן, מושלה הכללי של קוריאה, פוליטיקאי וראש ממשלת יפן ה-36.
ראשית חייו וקריירה צבאית

אבה נולד בעיר קנאזווה שבמחוז אישיקווה למשפחת סמוראים. הוא עזב את לימודיו בתיכון על מנת להתגייס לצבא במהלך מלחמת סין–יפן הראשונה. לאחר המלחמה למד באקדמיה הצבאית הקיסרית, ולאחר מכן המשיך למכללת המטה הצבאי, שם למד עם סדאו אראקי, לימים קצין לאומני קיצוני. אבה פיקד על רגימנט הארטילריה השלישי מ-1918 עד 1921.
אבה קיבל את הפיקוד על דיוויזיית הרגלים הרביעית ב-22 בדצמבר 1930, ומאוחר יותר שירת כמדריך במכללת המטה, לפני שהפך לסגן שר המלחמה ומנהל האגף לענייני צבא במשרד המלחמה. בשנת 1933 קיבל דרגת גנרל, ובעקבות זאת קיבל את הפיקוד העליון על חיל המצב היפני בטאיוואן. ב-1936 סיים את השירות הפעיל, ונכנס לרשימת המילואים.
ראש ממשלה

אבה לא היה הבחירה הראשונה להחליף את ראש הממשלה שהתפטר, הירנומה קיאיצ'ירו. מצד האזרחים, היו פומימרו קונואה וקוקי הירוטה עדיפים עליו, בעוד הממסד הצבאי וגורמים לאומניים קיצוניים תמכו בגנרל אוגאקי קזושיגה. לאחר שהכריז הגנרו האחרון, סיונג'י קינמוצ'י, שאין הוא מעוניין באף אחד מהמתמודדים, דחף הצבא את אוגאקי ביתר שאת. אולם, אוגאקי חלה ונאלץ לשהות בבית חולים. לפיכך, הושגה פשרה שלפיה יקבל שר המלחמה המכהן, אבה, את תפקיד ראש הממשלה. אבה לא השתייך לסיעת טוסיי-הא ולא לסיעת קודו-הא, ואף זכה לתמיכת הצי הקיסרי היפני.
אבה הפך לראש ממשלת יפן ב-30 באוגוסט 1939, ובאותה עת החזיק גם בתפקיד שר החוץ. במהלך כהונתו, שנמשכה ארבעה חודשים בלבד, שאף אבה להביא את מלחמת סין–יפן השנייה לסיומה ולשמור על נייטרליות בעימותים באירופה. הוא אף התנגד לכריתת ברית עם גרמניה הנאצית ועם איטליה הפשיסטית.
בשל חוסר תמיכה מצד גורמים צבאיים ומצד מפלגות אחרות, נאלץ אבה להתפטר, ויונאי מיצומאסה החליפו בינואר 1940.
המשך הקריירה

שלושה חודשים לאחר התפטרותו, שלח הצבא את אבה לסין בתור יועץ לוואנג ג'יוויי, שאותו הציבו היפנים בראש העיר נאנג'ינג, ועל מנת שיבטיח את האינטרסים הכלכליים והצבאיים של יפן בצפון סין. לאחר שובו ליפן ב-1942, הצטרף אבה לבית האצילים של הדיאט של יפן וקיבל תפקיד בכיר במפלגת טאיסיי יוקוסאנקאי. לאחר מכן, הפך למושל הכללי של קוריאה מ-1944 עד 1945.
לאחר מלחמת העולם השנייה סולק אבה ממשרתו הציבורית ונעצר על ידי רשויות הכיבוש האמריקאי. אולם, הוא נמצא חף מפשע ושוחרר תוך זמן קצר.
לקריאה נוספת

Bix, Herbert P. Hirohito and the Making of Modern Japan, Harper Collins, 2000. ISBN 9780060193140.
Frank, Richard B.  Downfall: The End of the Imperial Japanese Empire. Penguin, 1999. ISBN 9780141001463.
מרכז העסקים הראשי של מנאמה

מבט לילי על אזור מרכז העסקים הראשי של מנאמה ומרכז הסחר העולמי של בחריין.
מרכז העסקים הראשי של מנאמה (CBD) ממוקם במרכז מנאמה, בירת בחריין. רבים ממלונות העיר, בנייני משרדים, חנויות ומסעדות ממוקמים באזור זה. הוא שוכן לאורך החוף הצפוני של מנאמה.
מרכז העסקים הראשי נחשב לאחד מאזורי הקניות הטובים בעיר; בין מתחמי הקניות הבולטים באזור נמצא שוק מנאמה (אנ'), הממוקם ליד באב אל בחריין (שער בחריין), וקניון מודה המכיל בתוכו מותגי יוקרה.
בנוסף, שוכנים בו גם מרכז הסחר העולמי של בחריין והמתחם הפיננסי של בחריין (אנ'), שם ממוקמים המגדלים הגבוהים ביותר במדינה.
ראו גם

מרכז עסקים ראשי
מנאמה
הערות שוליים

↑  "Restaurants: Central Business District". TimeOut Bahrain. נבדק ב-8 בדצמבר 2013. {{cite web}}:  (עזרה)
ערך זה הוא קצרמרבנושא בחריין. אתם מוזמנים לתרום לוויקיפדיה ו.
נובומוסקובסק (רוסיה)

נובומוסקובסק (ברוסית: Новомоско́вск) היא עיר במחוז טולה שברוסיה. מוצא נהר דון, הנשפך לים אזוב, נמצא בפארק הילדים שבעיר. שטחה כ-74.7 קמ"ר ואוכלוסייתה מונה 125,647 אנשים (נכון ל-2017).
היסטוריה

נובומוסקובסק החלה את דרכה כאחוזה המשפחתית של משפחת האצולה הרוסית בוברינסקי, ולכן נקראה עד 1933 בובריקי (ברוסית: Бо́брики). העיר הוקמה באופן רשמי בשנת 1930, והתפתחה כמרכז כריית ליגניט במשך התקופה הסובייטית. ב-1933, שונה שמה לסטלינגורסק (ברוסית: Сталиного́рск), על שם מנהיג ברית המועצות באותה תקופה יוסיף סטלין. במהלך מלחמת העולם השנייה העיר סבלה מאוד ואף נכבשה ל-17 ימים, מה-22 בנובמבר 1941 עד ל-11 בדצמבר 1941, בידי הוורמאכט של גרמניה הנאצית. ב-1961 ניתן לעיר שמה הנוכחי. העיר זכתה בעיטור הדגל האדום של העמל ב-14 בינואר 1971.
ערים תאומות

נובומוסקובסק היא עיר תאומה של הערים הבאות:
אוקראינה קרמנצ'וג, אוקראינה
טורקיה קושאדסי (טו'), טורקיה
סלובקיה פרייבידזה (סל'), סלובקיה
בלארוס בוברויסק, בלארוס
ראו גם

חימיק נובומוסקובסק
הערות שוליים

1 2  מספר האוכלוסייה של הפדרציה הרוסית לפי רשות מקומית נכון ל-1 בינואר 2017, השירות הפדרלי לסטטיסטיקה ממלכתית (ברוסית).
| --- | --- |
בקרת זהויות :  NLI: 987007548168605171  LCCN: n81013097  MusicBrainz: a3cf66d1-c020-4a9a-9f27-9a7e58e9507e  VIAF: 151276025   WorldCat (עם VIAF): 151276025 
ערך זה הוא קצרמרבנושא יישובים ברוסיה. אתם מוזמנים לתרום לוויקיפדיה ו.
משפחת טננבאום

| --- | --- |
עטיפת ה DVD
עטיפת ה DVD
 בימוי:  וס אנדרסון
 הופק בידי:  וס אנדרסון אוון וילסון ברי מנדל סקוט רודין
 תסריט:  וס אנדרסון אוון וילסון
 עריכה:  דילן טיצ'נור
 שחקנים ראשיים:  בן סטילר אוון וילסון דני גלובר ג'ין הקמן לוק וילסון אנג'ליקה יוסטון גווינת' פלטרו ביל מארי אלק בולדווין
 מוזיקה:  מארק מות'רסבאו
 צילום:  רוברט יאומן
 מדינה:  ארצות הברית
 חברת הפקה:  אמריקן אמפיריקל פיקצ'רס
 חברה מפיצה:  סרטי טאצ'סטון
 שיטת הפצה:  וידאו על פי דרישה 
 הקרנת בכורה:  14 בדצמבר 2001
 משך הקרנה:  109 דקות
 שפת הסרט:  אנגלית
 סוגה:  סרט קומדיה, דרמה קומית 
 תקציב:  $21,000,000
 הכנסות:  $71,441,250 (20 ביוני 2002)
 הכנסות באתר מוג'ו:   royaltenenbaums
 www.royaltenenbaums.com
 דף הסרט ב־IMDb
 
משפחת טננבאום (באנגלית: The Royal Tenenbaums) הוא סרט דרמה קומי בבימויו של וס אנדרסון. הסרט בוחן את מערכות היחסים הסבוכות משפחה של גאונים שהתפרקה. אבי המשפחה - רויאל, מנסה לאחד את בני המשפחה מחדש.
מוטיבים חוזרים בסרט

ריצ'י מגדל בז בשם מרדכי במשך זמן רב ומשחרר אותו. מרדכי חוזר לאחר מכן עם נוצות לבנות יותר באזור הצוואר.
חברת מוניות מפורסמת בעיר היא "מוניות ג'יפסי" אשר מפעילה רכבים חבוטים ומרוטים.
בילדותו, פיתח צ'אז זן של עכברים דלמטיים. מאז הם מסתובבים חופשי ברחבי הבית ורואים אותם פעמים רבות במהלך הסרט.
ביקורת

הסרט קיבל ביקורות חיוביות. האתר Rotten Tomatoes נתן לסרט תוצאה של 75%, המבוססת על ידי 100 מבקרים.
נווה שאנן (ירושלים)

| --- | --- |

שכונת נווה שאנן, מבט מכיוון קמפוס גבעת רם
 מידע
 עיר:  ירושלים 
 תאריך ייסוד:  1925 
 קואורדינטות:  31°46′27″N 35°12′06″E﻿ / ﻿31.77405833°N 35.20158889°E﻿ / 31.77405833; 35.20158889
  (למפת ירושלים מוגדלת) נווה שאנן(למפת ירושלים רגילה) נווה שאנן(למפת הרי ירושלים רגילה) נווה שאנן(למפת הרי ירושלים מוגדלת) נווה שאנן
 
נָוה שאנן היא שכונה בירושלים, הממוקמת בין מוזיאון ישראל לקמפוס גבעת רם (אדמונד ספרא) של האוניברסיטה העברית. שמה של השכונה נלקח מפסוק בחזון של הנביא ישעיהו:
חֲזֵה צִיּוֹן, קִרְיַת מוֹעֲדֵנוּ; עֵינֶיךָ תִרְאֶינָה יְרוּשָׁלִַם נָוֶה שַׁאֲנָן, אֹהֶל בַּל-יִצְעָן בַּל-יִסַּע יְתֵדֹתָיו לָנֶצַח, וְכָל-חֲבָלָיו, בַּל-יִנָּתֵקוּ.
היסטוריה

השכונה נוסדה בשנת תרפ"ה (1925). יהודים מקהילה חרדית רכשו אדמה במקום שבו נמצא היום מוזיאון ישראל, אז הייתה זו גבעת טרשים מחוץ לתחום הפיתוח העירוני של ירושלים, עליה בנו בתים צנועים. בהמשך נבנו בתים בעמק, היכן שכיום נמצאת השכונה. במשך שנים הייתה השכונה נידחת שרק שביל עפר כבוש הוביל אליה. במהלך שנות ה-30 היו דמי השכירות בה מהנמוכים ביותר בירושלים.
במהלך מלחמת העצמאות שימשה השכונה בסיס ליציאת לוחמי חטיבת הראל בדרכם לקרב סן סימון ולכיבוש שכונת קטמון במסגרת מבצע יבוסי. ההתקפה הראשונה על קטמון נערכה ב-28 באפריל 1948. הכוח התוקף יצא מנווה שאנן רגלית ונע לעבר מנזר סן סימון, אך תעה בדרך והגיע באיחור. כשהגיע הכוח לאזור המנזר נפתחה עליו אש חזקה והכוחות נסוגו.
התקפה שנייה על קטמון יצאה בלילה של יום ה 29 באפריל 1948. הכוחות הוסעו לאזור נווה שאנן ומשם צעדו ברגל. קצת לפני ההסתערות התגלה הכוח ונורו עליו מספר יריות. היה זה האות לתחילת ההסתערות. לאחר קרבות ברחובות השכונה פרצו חיילי הפלמ"ח אל תוך המנזר וניהלו קרב שהוביל לכיבוש קטמון.
בשנת תש"ך (1960) הוחלט להקים במקום בתי השכונה במרומי הגבעה את מוזיאון ישראל, ועם בניית המוזיאון נהרסו בתים ששכנו באתר המיועד ונבנו בתים נוספים בעמק. החרדים שגרו בבתים הישנים פונו וקיבלו פיצויים. את הבתים החדשים בעמק אכלסו יהודים יוצאים בולגריה. באותה שנה החלה להיבנות בצמוד לנוה שאנן גם שכונת ניות.
האוניברסיטה העברית, הסמוכה לשכונה, בנתה בסוף שנות השישים שני בתי דירות בשכונה (בנווה שאנן 18 ו-29), ששימשו תקופה קצרה כמעונות סטודנטים, ומאמצע שנות השבעים שמשו כדיור לאנשי סגל בעלי משפחות שהצטרפו לאוניברסיטה. עם השנים נרכשו מרבית הדירות בידי המרצים הגרים בהן. בתחילת שנות השבעים החלה בנייה של קמפוס חדש לבצלאל בשכונה, אבל עם תחילת מלחמת יום הכיפורים נפסקה הבנייה ולא חודשה עוד. בשנות ה-90 הוקמה אכסניית יצחק רבין בכניסה הצפונית לשכונה.
לקריאה נוספת

זאב וילנאי, ירושלים, העיר החדשה, כרך ג' הוצאת אחיעבר ירושלים.
הערות שוליים

↑  ועד הקהלה העברית בירושלים, דואר היום, 4 באפריל 1935
↑  http://www.palmach.org.il/show_item.asp?levelId=38612&itemId=5827&itemType=0
↑  קורות החיים של בני ברלה, באתר "יזכור" של משרד הביטחון
| --- | --- |
בקרת זהויות :  NLI: 987007475113205171 
מבט אווירי על שטח המוזיאון. בקדמה - בתי נווה שאנן
ניסן כהן (כדורגלן)

ניסן כהן (נולד ב-8 במאי 1963) הוא כדורגלן עבר ישראלי אשר שיחק בעבר במספר קבוצות בליגה הבכירה בישראל, שנקראה אז "הליגה הלאומית", בהן: בית"ר תל אביב, בני יהודה תל אביב ומכבי הרצליה, שיחק בתפקיד קשר אחורי ונשא את הספרה 6.
במרבית הקריירה שיחק בבית"ר תל אביב ושיחק בתקופה הגדולה ביותר שלה, בין השנים 1988-1992, בהן הגיעה הקבוצה בכל עונה לפלייאוף העליון, שיחק יחד עם הכהנים ניסים כהן וירון כהן, שלושת אילו הוליכו את בית"ר תל אביב בעונת 1990/1991 למקום השלישי, המקום הגבוה ביותר בתולדותיה.
בשנת 1992 עזב ניסן כהן את בית"ר תל אביב ועבר יחד עם ניסים כהן למכבי הרצליה ששיחקה בליגה השנייה. כהן עזר להרצליה להעפיל לליגה הראשונה בפעם הראשונה בתולדותיה. שנה לאחר מכן המשיך ניסן כהן לעונה נוספת בהרצליה ובשנת 1995 חזר לבית"ר תל אביב לעונה אחרונה בקבוצת נעוריו.
לאחר שעזב את בית"ר תל אביב שיחק כהן במספר קבוצות בליגות הנמוכות. בשנת 2002 עזר ניסן כהן למכבי השיקמה/רמת חן לעלות מליגה ב' לליגה א'. בסיום אותה עונה פרש סופית מכדורגל.
לניסן כהן הופעה אחת בנבחרת ישראל, אותה רשם בשנת 1988, במשחק ידידות מול נבחרת רומניה.
נונו גומז נביאם

נונו גומז נביאם (בפורטוגזית: Nuno Gomes Nabiam; נולד ב-17 בנובמבר 1966) הוא ראש ממשלת גינאה ביסאו לשעבר.
ביוגרפיה

גומז נביאם נולד בביסאו. למד בבית הספר התיכון הלאומי קוואמה נקמורה. סיים תואר ראשון במכון להנדסת תעופה אזרחית בקייב. בהמשך סיים תואר שני במנהל עסקים בארצות הברית.
בצעירותו היה גומז נביאם פעיל חברתית. בשנת 1980 הצטרף למפלגת PAIGC. בשנת 2012 מונה ליו"ר הדירקטוריון של סוכנות התעופה האזרחית של גינאה ביסאו.
ב-28 בפברואר 2020, מונה גומז נביאם לראש ממשלת גינאה ביסאו. ב-29 באפריל 2020 פורסם כי הוא ושלושה משריו חלו במחלת נגיף קורונה 2019.
משחק הוגן (סרט, 2023)

| --- | --- |

כרזת הסרט בעברית
 בימוי:  קלואי דומונט 
 הופק בידי:  טים וייט טרבור וייט ליאופולד יוז בן לקלייר אלן מנדלבאום
 תסריט:  קלואי דומונט 
 עריכה:  פרנקלין פיטרסון
 מוזיקה:  Brian McOmber 
 צילום:  מנו מאנס 
 מדינה:  ארצות הברית 
 חברת הפקה:  MRC Film Star Thrower Entertainment T-Street Productions
 חברה מפיצה:  נטפליקס 
 הקרנת בכורה:  20 בינואר 2023 (פסטיבל הסרטים סאנדנס) ארצות הברית 29 בספטמבר 2023 6 באוקטובר 2023 (נטפליקס)
 משך הקרנה:  113 דקות
 שפת הסרט:  אנגלית 
 סוגה:  סרט מתח 
 דף הסרט ב־IMDb
 
משחק הוגן (באנגלית: Fair Play) הוא מותחן ארוטי אמריקאי משנת 2023 שנכתב ובוים על ידי קלואי דומונט, שזהו לה סרט ביכורים כבמאית. בסרט מככבים אלדן ארנרייך ופיבי דינבור כזוג צעיר שמערכת היחסים ביניהם מתחילה להתפרק בעקבות קידום בלתי-צפוי בחברת קרנות גידור מושחתת. בתפקידי המשנה מככבים סבסטיאן דה סוזה, אדי מרסן וריץ' זומר.
בכורת הסרט התקיימה בפסטיבל הסרטים סאנדנס 2023 ב-20 בינואר 2023, והוא עלה לאקרנים לצאת במספר בתי קולנוע נבחרים ב-29 בספטמבר 2023, לפני שיעלה לשירות הזרמת המדיה "נטפליקס" ב-6 באוקטובר 2023.
רקע עלילתי

יחסיהם של לוק ואמילי, זוג מאורסים טריים, עומד למבחן לאחר שאמילי זוכה לקידום בלתי-צפוי בחברה לקרנות גידור מושחתת בו השניים עובדים.
צוות השחקנים

אלדן ארנרייך – לוק אדמונדס
פיבי דינבור – אמילי מאיירס
אדי מרסן – קמפבל
סבסטיאן דה סוזה - רורי
ריץ' זומר – פול
ג'רלדין סומרוויל – אמה של אמילי
פטריק פלטשר - רוברט ביינס
הפקה

בדצמבר 2021 הוכרז לראשונה על הפקתו של הסרט כאשר נמסר כי את הסרט כתבה ותביים קלואי דומונט, וכי בתפקידים הראשיים יככבו אלדן ארנרייך ופיבי דינבור. צילומי הסרט החלו בינואר 2022 בסרביה. בפברואר 2022, נמסר על הצטרפותם של סבסטיאן דה סוזה, אדי מרסן וריץ' זומר לצוות השחקנים.